Blaze7451/Wiki-th-20250601 huggingface dataset:
ไททันโนซอรัส

ไททันโนซอรัส (Titanosaurus) จัดเป็นไดโนเสาร์กินพืชในกลุ่มซอโรพอด ลำตัวยาว 9-12 เมตร นำหนัก 13 ตัน เกิดในยุคครีเทเชียสตอนปลาย พบทางตอนใต้ของทวีปยุโรปและทวีปอเมริกาใต้ ไททันโนซอรัส มีลำตัวขนาดใหญ่ คอยาวหนา หางยาว เดิน 4 ขา เชื่องช้า มักอาศัยอยู่รวม - กันเป็นฝูง กินพืชเป็นอาหาร สมองขนาดเล็กมากเมื่อเทียบกับขนาดลำตัว

**การตั้งชื่อและการค้นพบ**
ถูกค้นพบในปี 1828 ที่ประเทศอินเดีย แต่ไม่มีชื่อทางการจนกระทั่งปี 1877 โดยชื่อนั้นได้มาจาก เทพปกรณัมกรีก (หมายถึง กิ้งก่าไททัน)

**อ้างอิง**
https://en.wikipedia.org/wiki/Titanosaurus
หมวดหมู่:ไดโนเสาร์ในยุคครีเทเชียส
หมวดหมู่:ยุคครีเทเชียส
ตำบลห้วยสำราญ

ตำบลห้วยสำราญ อาจหมายถึง- ตำบลห้วยสำราญ อำเภอกระสัง จังหวัดบุรีรัมย์- ตำบลห้วยสำราญ อำเภอขุขันธ์ จังหวัดศรีสะเกษ
ตุลาคม พ.ศ. 2554

ตุลาคม พ.ศ. 2554 เป็นเดือนที่ 10 ของปี พ.ศ. 2554 วันแรกของเดือนเป็นวันเสาร์ วันสุดท้ายของเดือนเป็นวันจันทร์

**สถานีย่อย:เหตุการณ์ปัจจุบัน**
หมวดหมู่:ตุลาคม
*2554-10
หัวใจห้องล่างเต้นเร็ว

ภาวะหัวใจห้องล่างเต้นเร็ว (ventricular tachycardia) หรือ V-tach, VT เป็นภาวะหัวใจเต้นเร็วชนิดหนึ่งที่มีจุดกำเนิดจังหวะเต้นหัวใจมาจากหัวใจห้องล่าง เป็นภาวะหัวใจเต้นผิดจังหวะที่อาจมีอันตรายถึงชีวิต อาจพัฒนาไปเป็นเวนทริคูลาร์ฟิบริลเลชัน หัวใจหยุด และอาจทำให้เสียชีวิตทันทีได้

**อ้างอิง**

**แหล่งข้อมูลอื่น**
หมวดหมู่:ภาวะฉุกเฉินทางการแพทย์
หัวใจเต้นผิดจังหวะ

หัวใจเต้นผิดจังหวะ คือภาวะใด ๆ ที่เกิดความผิดปกติขึ้นในการนำไฟฟ้าของหัวใจ หัวใจอาจเต้นเร็วหรือช้ากว่าปกติ และมีจังหวะสม่ำเสมอหรือไม่สม่ำเสมอก็ได้
ภาวะหัวใจเต้นผิดจังหวะบางชนิดเป็นภาวะฉุกเฉินทางการแพทย์ซึ่งอาจเป็นอันตรายถึงชีวิต ทำให้เกิดภาวะหัวใจหยุดและเสียชีวิตได้ทันที ชนิดอื่นซึ่งไม่เป็นอันตรายถึงชีวิตนั้นอาจทำให้เกิดความรู้สึกใจสั่น หรือไม่สบายตัวเล็กน้อย ความรู้สึกใจสั่นนี้อาจเกิดจากภาวะหัวใจเต้นแผ่วระรัวไม่ว่าจะเป็นห้องบนหรือห้องล่าง หรือการนำสัญญาณไฟฟ้าหัวใจผิดปกติ หรือภาวะอื่น ๆ และบางชนิดอาจไม่มีอาการใด ๆ เลย แต่เพิ่มความเสี่ยงต่อการเกิดภาวะแทรกซ้อนซึ่งอาจเป็นอันตรายถึงชีวิตหรือทำให้เกิดความพิการได้ เช่น โรคหลอดเลือดสมอง หรือเกิดลิ่มเลือดอุดตันหลอดเลือด
ภาวะหัวใจเต้นผิดจังหวะบางชนิดอาจผิดปกติเพียงเล็กน้อยและมีผลเสียน้อยจนถือเป็นความแตกต่างระหว่างบุคคลที่ไม่ถือเป็นโรค
หมวดหมู่:หัวใจเต้นผิดจังหวะ
หมวดหมู่:ภาวะฉุกเฉินทางการแพทย์
หมวดหมู่:อัลกออิดะฮ์

หมวดหมู่:ขบวนการก่อการร้าย
หมวดหมู่:ขบวนการอิงศาสนาอิสลาม
หมวดหมู่:ขบวนการทางการเมืองในทวีปเอเชีย
แม่แบบ:เหตุการณ์ปัจจุบัน/2554 พฤศจิกายน 4

* สมเดช ยนตรกิจ หนึ่งในเจ้าของตำนานมวยไทย เสียชีวิตที่โรงพยาบาลทหารผ่านศึก  (SIAMSPORT)- สหภาพฟิสิกส์บริสุทธิ์และฟิสิกส์ประยุกต์ระหว่างประเทศ (IUPAP) ประกาศรับรองชื่อดาร์มสตัดเทียม, เรินต์เกเนียม และ โคเปอร์นิเซียมสำหรับธาตุลำดับที่ 110, 111, และ 112 อย่างเป็นทางการแล้ว ( เดอะนิวยอร์กไทมส์)
}
ทอร์เรส

ทอร์เรส หรือ ตอร์เรส (Torres) อาจหมายถึง - เฟร์นันโด ตอร์เรส นักฟุตบอลทีมชาติสเปน และสโมสรฟุตบอลเชลซี- เอเฟรน ตอร์เรส นักมวยสากลชาวเม็กซิโก- ราฟาเอล ตอร์เรส นักมวยสากลชาวโดมินิกัน- อีฟ ทอร์เรส นักมวยปล้ำอาชีพสาวชาวอเมริกัน- ควน ตอร์เรส นักมวยสากลชาวเม็กซิโก- คาเบียร์ ตอร์เรส นักมวยสากลชาวเม็กซิโก- ช่องแคบทอร์เรส ช่องแคบที่อยู่ระหว่างแผ่นดินใหญ่ของประเทศออสเตรเลียกับเกาะนิวกินี- ทอร์เรส ตัวละครจากโมบิลสูท กันดั้ม ดับเบิ้ลเซต้า
เนเจอร์ (วารสาร)

วารสารเนเจอร์ฉบับแรก วันที่ 4 พฤศจิกายน ค.ศ. 1869
เนเจอร์ เป็นวารสารวิชาการทางวิทยาศาสตร์ ตีพิมพ์ครั้งแรกเมื่อวันที่ 4 พฤศจิกายน ค.ศ. 1869 ได้รับการจัดอันดับเป็นวารสารวิทยาศาสตร์สหวิทยาการที่อ้างอิงมากที่สุดของโลก ตามการจัดอันดับของรายงานการอ้างอิงวารสาร ค.ศ. 2010 ฉบับวิทยาศาสตร์ วารสารวิทยาศาสตร์ส่วนใหญ่ปัจจุบันเป็นแบบเฉพาะทางอย่างสูง และเนเจอร์เป็นเพียงหนึ่งในวารสารไม่กี่ฉบับที่ยังตีพิมพ์บทความงานค้นคว้าต้นฉบับในวิทยาศาสตร์สาขาต่าง ๆ มีงานวิจัยทางวิทยาศาสตร์หลายสาขาซึ่งมีการตีพิมพ์ความก้าวหน้าใหม่ที่สำคัญและงานค้นคว้าต้นฉบับเป็นบทความหรือจดหมายในเนเจอร์
นักวิทยาศาสตร์วิจัยเป็นกลุ่มผู้อ่านสำคัญของวารสาร แต่ใจความสรุปและบทความที่เสริมเข้ามาตั้งใจให้งานสำคัญที่สุดจำนวนมากสามารถเข้าใจได้แก่นักวิทยาศาสตร์ในสาขาอื่นและสาธารณชนที่ได้รับการศึกษา ส่วนหน้าของวารสารแต่ละฉบับมีบทบรรณาธิการ ข่าวและบทความพิเศษในเรื่องซึ่งนักวิทยาศาสตร์ให้ความสนใจโดยทั่วไป รวมทั้งข่าวสารปัจจุบัน เงินทุนทางวิทยาศาสตร์ ธุรกิจ จริยธรรมทางวิทยาศาสตร์และการวิจัยการค้นพบอันยิ่งใหญ่ นอกจากนี้ยังมีส่วนว่าด้วยหนังสือและศิลปะ ส่วนที่เหลือของวารสารประกอบด้วยบทความวิจัยเป็นส่วนใหญ่ ซึ่งมักแน่นทึบและเป็นเชิงเทคนิคอย่างสูง เพราะการจำกัดความยาวบทความอย่างเข้มงวด บ่อยครั้งที่ข้อความที่ตีพิมพ์นั้นแท้จริงแล้วเป็นใจความสรุปของงานที่กำลังกล่าวถึงและรายละเอียดของงานนั้นถูกแสดงไว้เพื่อเสริมงานนั้นในเว็บไซต์ของวารสาร

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  Nature archive, 1869–present
หมวดหมู่:วารสารวิทยาศาสตร์
วารสารวิชาการสาขาวิทยาศาสตร์

ในการเผยแพร่ผลงานทางวิชาการ วารสารวิทยาศาสตร์ เป็นสิ่งพิมพ์เผยแพร่ตามกำหนดเวลา ซึ่งตั้งใจเพื่อส่งเสริมความก้าวหน้าทางวิทยาศาสตร์ ซึ่งมักเป็นการรายงานการวิจัยใหม่ ปัจจุบันมีวารสารวิทยาศาสตร์หลายพันฉบับกำลังตีพิมพ์อยู่ และมีอีกมากที่เคยตีพิมพ์มาก่อนช่วงใดช่วงหนึ่งในอดีต วารสารส่วนใหญ่ศึกษาเฉพาะเรื่องอย่างสูง แม้วารสารเก่าแก่ที่สุดบางฉบับ เช่น เนเจอร์ จะตีพิมพ์บทความและเอกสารวิทยาศาสตร์ในวิทยาศาสตร์สาขาต่าง ๆ ก็ตาม วารสารวิทยาศาสตร์มีบทความซึ่งผ่านการกลั่นกรอง ในความพยายามที่จะประกันว่าบทความเป็นไปตามมาตรฐานคุณภาพของวารสาร และความถูกต้องตามวิทยาศาสตร์ แม้วารสารวิทยาศาสตร์มองเผิน ๆ แล้วจะคล้ายกับนิตยสารมืออาชีพ แต่แท้จริงแล้วทั้งสองค่อนข้างแตกต่างกันทีเดียว วารสารวิทยาศาสตร์ฉบับต่าง ๆ จะมีอ่านโดยบังเอิญน้อยครั้งนัก เพราะคนนิยมนิตยสารมากกว่า การพิมพ์ผลงานวิจัยเป็นส่วนสำคัญของระเบียบวิธีทางวิทยาศาสตร์ หากงานวิจัยกำลังอธิบายถึงการทดลองหรือการคำนวณ งานเหล่านี้จะต้องให้รายละเอียดเพียงพอที่นักวิจัยอิสระจะทำการทดลองหรือการคำนวณซ้ำเพื่อพิสูจน์ผล บทความวารสารแต่ละบทนี้กลายมาเป็นส่วนหนึ่งของระบบวิธีทางวิทยาศาสตร์อย่างถาวร
ประวัติศาสตร์วารสารวิทยาศาสตร์เริ่มตั้งแต่ ค.ศ. 1665 เมื่อวารสาร จูร์นาล เดส์ สกาวองส์ (Journal des sçavans) ของฝรั่งเศส และ ฟิโลโซฟิคัลทรานแซกชันส์ออฟเดอะรอยัลโซไซตี (Philosophical Transactions of the Royal Society) ของอังกฤษ เริ่มตีพิมพ์ผลการวิจัยอย่างเป็นระบบ วารสารอีกมากกว่าพัน ซึ่งส่วนใหญ่มีอายุสั้น ก่อตั้งขึ้นในคริสต์ศตวรรษที่ 18 และจำนวนเพิ่มขึ้นอย่างรวดเร็วหลังจากนั้น
บทความในวารสารวิทยาศาสตร์สามารถใช้ในงานวิจัยและระดับอุดมศึกษาได้ บางชั้นเรียนบางส่วนเน้นการตีความบทความคลาสสิก และชั้นเรียนสัมมนาอาจมีการนำเสนองานคลาสสิกหรือปัจจุบันของนักเรียนแต่ละคน ในกลุ่มวิจัยทางวิทยาศาสตร์หรือฝ่ายวิชาการ เป็นธรรมดาที่เนื้อหาของวารสารวิทยาศาสตร์ปัจจุบันจะนำไปอภิปรายในชมรมวารสาร
มาตรฐานซึ่งวารสารใช้พิจารณาการพิมพ์นั้นอาจแตกต่างกันได้อย่างกว้างขวาง บางวารสาร เช่น เนเจอร์ ไซแอนซ์ มีชื่อเสียงเรื่องการตีพิมพ์บทความซึ่งเป็นการค้นพบอันยิ่งใหญ่ที่เป็นส่วนสำคัญในสาขาที่เกี่ยวข้อง ในหลายสาขา มีลำดับขั้นของวารสารวิทยาศาสตร์อย่างไม่เป็นทางการอยู่ด้วย วารสารที่มีชื่อเสียงมากที่สุดในสาขาใดสาขาหนึ่งมีแนวโน้มเลือกเฟ้นที่สุดในแง่ของบทความที่จะเลือกมาตีพิมพ์ และจะมีปัจจัยกระทบสูงที่สุดด้วย เป็นธรรมดาสำหรับวารสารที่จะมุ่งให้ความสนใจกับส่วนใดส่วนหนึ่งของโลก โดยเน้นเป็นพิเศษงานตีพิมพ์จากประเทศใดประเทศหนึ่งหรือภูมิภาคทางภูมิศาสตร์แห่งใดแห่งหนึ่ง เช่น African Invertebrates
บทความมักเป็นเชิงเทคนิคอย่างสูง โดยแสดงงานวิจัยตามทฤษฎีและผลการทดลองล่าสุดในวิทยาศาสตร์สาขาที่วารสารนั้นรายงานอยู่ บทความนี้ผู้อ่านมักไม่เข้าใจยกเว้นนักวิจัยในสาขาและนักศึกษาขั้นสูงเท่านั้น ในบางวิชา ความซับซ้อนนี้เป็นธรรมชาติของเนื้อหาอย่างหลีกเลี่ยงไม่ได้ โดยปกติ กฎอันเข้มงวดในการเขียนเชิงวิทยาศาสตร์บังคับโดยบรรณาธิการ อย่างไรก็ดี กฎเหล่านี้อาจแตกต่างกันไปในแต่ละวารสาร โดยเฉพาะอย่างยิ่งระหว่างวารสารจากสำนักพิมพ์คนละสำนักกัน

**ตัวอย่างวารสารวิชาการสาขาวิทยาศาสตร์**
 เนเจอร์- ไซเอินซ์- Scientific Reports- PLOS ONE

**อ้างอิง**
หมวดหมู่:การสื่อสารเชิงเทคนิค
กองทัพชาติปลดปล่อยประชาพลรัฐเขมร

ไฟล์:Cambodia anti-PRK border camps.png|thumb|240px|ค่ายผู้อพยพตามแนวชายแดนของสาธารณรัฐประชาชนกัมพูชา; พ.ศ. 2522 - 2527 ค่ายของแนวร่วมปลดปล่อยชาติเขมรแสดงด้วยสีดำ
กองทัพชาติปลดปล่อยประชาพลรัฐเขมร (កងទ័ពជាតិរំដោះប្រជាពលរដ្ឋខ្មែរ กงทัพชาติรํเฎาะบฺรชาพลรฎฺฐขฺแมร; Khmer People's National Liberation Armed Forces: KPNLAF) เป็นกองกำลังทางทหารของแนวร่วมปลดปล่อยชาติเขมร ซึ่งเป็นขบวนการทางการเมืองที่จัดตั้งเมื่อ พ.ศ. 2522 เพื่อต่อต้านรัฐบาลของสาธารณรัฐประชาชนกัมพูชาที่มีเวียดนามหนุนหลัง หัวหน้ากลุ่มคือ ซอน ซาน ที่เคยเป็นนายกรัฐมนตรีในสมัยระบอบสังคมของสีหนุ

**การจัดตั้ง**
กองทัพนี้ก่อตั้งเมื่อเดือนมีนาคม พ.ศ. 2522 จากกลุ่มต่อต้านคอมมิวนิสต์หลายกลุ่มที่อยู่ตามแนวชายแดนไทย-กัมพูชา และเป็นกลุ่มที่อยู่ตรงข้ามกับสาธารณรัฐประชาชนกัมพูชา ซึ่งเป็นรัฐบาลที่มีเวียดนามหนุนหลัง ผู้นำของกองทัพคือเดียน เดล ซึ่งเคยเป็นทหารสมัยสาธารณรัฐเขมร ในช่วงกลางปี พ.ศ. 2522 มีทหารประมาณ 1,600 คน
การประกาศจัดตั้งมีขึ้นเมื่อ 9 ตุลาคม พ.ศ. 2511 ที่ค่ายสุขสันต์ ในเขตภูเขากระวานของกัมพูชา โดยอ้างว่ามีทหารราว 2,000 คน ซึ่งรวมมาจากกลุ่มต่างๆ 13 กลุ่ม บางส่วนเคยอยู่ฝ่ายสาธารณรัฐเขมรมาก่อน ผู้ควบคุมกองทัพคือ สัก สุตสคัน ซึ่งอยู่ฝ่ายสาธารณรัฐเขมรมาก่อน

**การขยายตัว พ.ศ. 2524 – 2525**
นายพลเดียน เดลได้เปิดค่ายฝึกที่ค่ายผู้อพยพอัมปึล (บ้านสังแก) เมื่อเดือนมกราคม พ.ศ. 2524 กองทัพนี้ได้รับการสนับสนุนทางอาวุธจากจีน
เพราะจุดยืนของซอน ซานคือการต่อต้านคอมมิวนิสต์ ทำให้กลุ่มนี้สร้างทางเลือกใหม่สำหรับกัมพูชา โดยไม่สนับสนุนทั้งพระนโรดม สีหนุ ฮานอยและเขมรแดง และกลายเป็นกองทัพที่ใหญ่เป็นอันดับสองที่แนวชายแดนไทย เป็นรองแต่กองทัพเขมรแดงเท่านั้น ในช่วงกลางปี พ.ศ. 2524 มีกำลังทหารติดอาวุธประมาณ 7,000 คนเพื่อคุ้มครองค่ายผู้อพยพ และเพื่อเข้ายึดครองประเทศกัมพูชา ในเดือนมิถุนายน พ.ศ. 2525 แนวร่วมปลดปล่อยเข้าร่วมในแนวร่วมเขมรสามฝ่าย แม้ว่ากองกำลังทหารจะไม่ได้รวมกันอย่างแท้จริง
ค่ายผู้อพยพหนองจันกลายเป็นศูนย์บัญชาการทางทหารของแนวร่วมปลดปล่อยในช่วงปลายปี พ.ศ. 2525 ส่วนค่ายอัมปึลยังมีความสำคัญทางการบริหารจนถูกทำลายในช่วงต้นปี พ.ศ. 2528 ค่ายผู้อพยพหนองจันเป็นที่ตั้งของกองกำลังที่ 3 7 และ 9 รวมทั้งกองกำลังพิเศษ ในขณะที่หน่วยที่ 1 อยู่ที่ค่าผู้อพยพหนองเสม็ด และหน่วยที่สองอยู่ที่ค่ายอัมปึล ในช่วงต้นปี พ.ศ. 2527 ซอน ซานกล่าวอ้างว่ามีทหารที่ผ่านการฝึกแล้ว 12,000 และกำลังฝึกอีก 8,000 คน แต่ยังมีอาวุธไม่เพียงพอ

**การโจมตีของเวียดนาม**
การสู้รบกับเวียดนามเกิดขึ้นอย่างรุนแรงในช่วงฤดูแล้งระหว่างพฤศจิกายน พ.ศ. 2524 – มีนาคม พ.ศ. 2525 ซึ่งทำให้กองทัพอ่อนแอลงและทำให้ถอยร่นเข้าหาแนวชายแดนไทยมากขึ้น กองทัพแห่งชาติสีหนุและกองทัพเขมรแดงได้รับผลกระทบจากการโจมตีของเวียดนามด้วย และทำให้จำนวนค่ายผู้อพยพลดลง รัฐบาลไทยและหน่วยงานระดับนานาชาติอื่นๆได้เพิ่มความเข้มงวดในการรักษาความปลอดภัยค่ายผู้อพยพ และให้แยกค่ายผู้อพยพที่เป็นพลเรือนออกจากกำลังทหาร
หลังจากนั้นได้เกิดความแตกแยกระหว่างผู้นำของแนวร่วมคือซอน ซาน และเดียน เดล แต่ได้ไกล่เกลี่ยให้ยุติลงได้ในช่วงปลายปี พ.ศ. 2529

**การสลายตัว**
กองทัพสลายตัวไปในราวกลางปี พ.ศ. 2532 หลังจากเวียดนามถอนทหารออกจากกัมพูชาหมดเมื่อ 21 กันยายน พ.ศ. 2532 นายพลเดียน เดลประกาศสลายกองทัพเมื่อเดือนกุมภาพันธ์ พ.ศ. 2535

**อ้างอิง**
หมวดหมู่:ขบวนการทางการเมืองในประเทศกัมพูชา
หมวดหมู่:ขบวนการต่อต้านคอมมิวนิสต์
หมวดหมู่:ประวัติศาสตร์การทหารของไทย
องค์การบริหารส่วนตำบลบ้านเกาะ

องค์การบริหารส่วนตำบลบ้านเกาะ อาจหมายถึง- องค์การบริหารส่วนตำบลบ้านเกาะ อำเภอเมืองนครราชสีมา จังหวัดนครราชสีมา- องค์การบริหารส่วนตำบลบ้านเกาะ อำเภอพรหมคีรี จังหวัดนครศรีธรรมราช- องค์การบริหารส่วนตำบลบ้านเกาะ อำเภอพระนครศรีอยุธยา จังหวัดพระนครศรีอยุธยา- องค์การบริหารส่วนตำบลบ้านเกาะ อำเภอเมืองสมุทรสาคร จังหวัดสมุทรสาคร
วิกิพีเดีย:การเลือกตั้งคณะอนุญาโตตุลาการ ธันวาคม 2554

การเลือกตั้งอนุญาโตตุลาการ ธันวาคม 2554 เป็นการเลือกตั้งเพื่อเลือกคณะอนุญาโตตุลาการของวิกิพีเดียภาษาไทยครั้งแรก กำหนดไว้ระหว่างวันที่ 1 ถึง 31 ธันวาคม พ.ศ. 2554

**กระบวนการเลือกตั้ง**

**ลำดับเวลา**
# ช่วงเสนอชื่อ (30 ตุลาคม 2554 ถึง 30 พฤศจิกายน) → ผู้ใช้นั้นสามารถเสนอชื่อตนเองได้ และต้องมีคุณสมบัติดังต่อไปนี้
#: (ก) มีชื่อเสียงดีและไม่ถูกปิดกั้นหรือห้ามจากวิกิพีเดียภาษาไทย
#: (ข) เป็นไปตามเกณฑ์การเข้าถึงข้อมูลส่วนบุคคลของมูลนิธิวิกิมีเดีย และต้องระบุตัวตนกับมูลนิธิหากได้รับเลือกตั้ง
#: (ค) เปิดเผยบัญชีผู้ใช้อื่นใดที่ตนมีในแถลงการเสนอชื่อของตนนั้น  
# ช่วงการเลือกตั้ง (1 ธันวาคม ถึง 31 ธันวาคม) → ผู้มีสิทธิเลือกตั้งสามารถเลือกตั้งผู้สมัครเลือกตั้งได้ผ่านทางหน้าอภิปรายการสมัครของผู้สมัครแต่ละคน ผู้ใช้ที่มีสิทธิ์เลือกตั้งต้องมีคุณสมบัติดังต่อไปนี้
#: (ก) มีบัญชีผู้ใช้ลงทะเบียนและมีการแก้ไขอย่างน้อย 150 ครั้งในเนมสเปซหลักจนถึงวันที่ 30 ตุลาคม 2554 และ
#: (ข) ไม่ถูกสกัดกั้นขณะช่วงที่ลงคะแนนนั้น
# ช่วงนับคะแนนและประกาศผล (ทันทีหลังหมดเขตเลือกตั้ง) → กรรมการการเลือกตั้งนับคะแนนและนับยอด 

**บุคลากร**
มีผู้เขียนสองกลุ่มเกี่ยวข้องกับการเลือกตั้งครั้งนี้
# กรรมการการเลือกตั้ง - ผู้เขียนที่เลือกตนเองเพื่อจัดระเบียบการเลือกตั้ง (ดูรายชื่อ ที่นี่)
# อาสาสมัคร/ผู้สังเกตการณ์ - ผู้เขียนซึ่งอาสาสังเกตความเรียบร้อยและดูแลการก่อกวน (มีเพียงคนเดียวคือ ผู้ใช้:G(x) แต่ทำหน้าที่กรรมการการเลือกตั้งด้วย)

**ผลการเลือกตั้ง**
หลังช่วงเลือกตั้ง ผู้นับคะแนนตรวจสอบเสียง และเปิดเผยยอดผลการเลือกตั้ง ตัวเลขยอดนี้ลำดับผู้สมัครตามระดับการสนับสนุน นิยามโดยจำนวนเสียงสนับสนุนผู้สมัครนั้นหารด้วยเสียงทั้งหมดที่ออกให้แก่ผู้สมัครนั้น ("งดออกเสียง" ไม่นับ) 

ประกาศเมื่อวันที่ 1 มกราคม พ.ศ. 2555
 ผลการเลือกตั้งรับรองโดย
# --∫G′(∞)dx 22:59, 1 มกราคม 2555 (ICT)
# --Horus | พูดคุย 23:01, 1 มกราคม 2555 (ICT)
ประชาคมเป็นผู้แต่งตั้งผู้สมัครให้ดำรงตำแหน่งที่ว่างในคณะอนุญาโตตุลาการโดยดูจากยอด

**ที่นั่งว่าง**
สำหรับการเลือกตั้งคราวนี้ อนุญาโตตุลาการจะได้รับเลือกไม่เกิน 5 คน แต่ละคนดำรงตำแหน่ง 2 ปี ผู้ที่จะได้รับเลือกให้ดำรงตำแหน่งอนุญาโตตุลาการต้องมีเสียงสนับสนุนไม่น้อยกว่า 20 เสียง หากได้รับเสียงสนับสนุนไม่เพียงพอ ตำแหน่งนั้นอาจว่างต่อไปได้
หมวดหมู่:การเลือกตั้งคณะอนุญาโตตุลาการวิกิพีเดีย 2554
หัวใจหยุดเต้น

หัวใจหยุดเต้น (cardiac arrest) คือภาวะซึ่งหัวใจไม่มีการบีบตัว ทำงานผิดปกติ หรือทำงานช้าลง ทำให้ไม่มีการไหลเวียนเลือด ทำให้ไม่มีการลำเลียงออกซิเจนไปเลี้ยงร่างกายส่วนต่างๆ เกิดอาการของการทำงานผิดปกติที่อวัยวะต่างๆ ที่เห็นได้อย่างหนึ่งคือการทำงานของสมอง ซึ่งเมื่อไม่มีเลือดเลี้ยงทำให้หมดสติ หากหัวใจหยุดเต้นนานกว่า 5 นาที มีโอกาสเกิดความเสียหายต่อเนื้อสมองได้มาก การช่วยเหลือในทันทีจึงเป็นสิ่งจำเป็นเพื่อช่วยให้ผู้ป่วยรอดชีวิตและมีการฟื้นตัวของสมองที่ดี
หัวใจหยุดเต้นเป็นภาวะฉุกเฉินทางการแพทย์ บางครั้งหากได้รับการรักษาทันท่วงทีอาจทำให้หัวใจกลับมาเต้นใหม่ได้ หากมีหัวใจหยุดเต้นเฉียบพลันโดยไม่คาดฝันจนเสียชีวิตใช้ศัพท์ว่า sudden cardiac death วิธีสำคัญในการรักษาภาวะหัวใจหยุดเต้นคือการช่วยกู้ชีพ (CPR) เพื่อสร้างการไหลเวียนของเลือดให้มีเลือดไปเลี้ยงร่างกาย พิจารณาสัญญาณไฟฟ้าหัวใจว่าเป็นชนิดที่สามารถช็อกไฟฟ้าเพื่อช่วยเหลือได้หรือไม่และให้การรักษาตามความเหมาะสม

**อ้างอิง**
หมวดหมู่:หัวใจเต้นผิดจังหวะ
หมวดหมู่:ภาวะฉุกเฉินทางการแพทย์
หมวดหมู่:สาเหตุการเสียชีวิต
วิกิพีเดีย:คณะอนุญาโตตุลาการ

คณะอนุญาโตตุลาการ (คอต.) เป็นองค์คณะอันประกอบด้วยผู้ใช้ซึ่งมีอำนาจหน้าที่ดำเนินกระบวนการอนุญาโตตุลาการวิกิพีเดีย ในการนี้ คอต. มีอำนาจทำคำวินิจฉัยที่มีผลผูกพันเพื่อระงับข้อพิพาทระหว่างผู้ใช้ ซึ่งมักเป็นข้อพิพาทด้านพฤติกรรมอันร้ายแรงถึงขนาดที่ชุมชนไม่อาจระงับได้ นโยบายการอนุญาโตตุลาการกำหนดรายละเอียดเกี่ยวกับบทบาทและความรับผิดชอบของ คอต.
นอกเหนือไปจากบทบาทของ คอต. ในการระงับข้อพิพาทแล้ว คอต. ยังมีอำนาจอนุญาตให้เข้าถึงการตรวจสอบผู้ใช้ (CheckUser) และการล้างปูม (Oversight) ตลอดจนพิจารณาบางเรื่องซึ่งมีปัจจัยพิเศษ เช่น ความเป็นส่วนตัวที่ไม่พึงเข้าสู่ที่ประชุมสาธารณะ
อนุญาโตตุลาการมิได้เป็นทั้งลูกจ้าง เจ้าหน้าที่ และผู้บริหารของมูลนิธิวิมีพีเดีย พวกเขาเป็นผู้ใช้ที่มีใจสมัคร โดยมักเป็นผู้เขียนหรือผู้ดูแลระบบที่มากประสบการณ์ และประชาคมเลือกตั้งมาเพื่อระงับข้อพิพาทอันซับซ้อนหรือควบคุมยากที่อาจเกิดขึ้นได้ในประชาคมเอง และเพื่อกำกับดูแลบางพื้นที่ที่ต้องมีการเข้าถึงข้อมูลส่วนตัว

**สมาชิก**
สมาชิกปัจจุบันของ คอต. ระบุไว้ในรายการด้านล่างนี้ (ข้อมูล ณ วันที่ 4 มกราคม พ.ศ. 2559)
คอต. ไม่มีประธาน แต่อาจเลือกอนุญาโตตุลาการคนหนึ่งเพื่อประสานงานการทำงานให้เหมาะสมกับเวลา และอนุญาโตตุลาการอาจทำงานอยู่หรือไม่ว่างทำงานก็ได้ ในการนี้ ไม่ว่างทำงานนั้น รวมถึง อยู่ระหว่างพักร้อน, มิได้เข้าร่วมในการอนุญาโตตุลาการในช่วงเดือนที่ผ่านมา หรือได้ประกาศว่า ตนไม่อาจใช้วิกิพีเดีย
;อนุญาโตตุลาการทำงานอยู่
:ตำแหน่งว่าง
;อนุญาโตตุลาการไม่ว่างทำงาน
:ไม่มี

**การติดต่อ คอต.**
การติดต่อกับ คอต. เช่น เพื่อเสนอข้อหา หรือส่งคำคู่ความต่าง ๆ นั้น ให้กระทำผ่านนายทะเบียน ทั้งนี้ ถ้าเป็นการตั้งกระบวนพิจารณาใหม่ โปรดปฏิบัติตามหลักเกณฑ์ด้วย- ตู้พัสดุส่วนตัว ตุลาการบางคนเปิดเผยไปรษณีย์อิเล็กทรอนิกส์ส่วนตัวไว้ (ซึ่งขณะนี้ยังไม่มีผู้ใดเปิดเผย) แต่โดยหลักแล้ว ถ้าเป็นเรื่องเกี่ยวข้องกับกระบวนอนุญาโตตุลาการ ก็ควรติดต่อทางตู้พัสดุทางการมากกว่า
ศรศิลป์ มณีวรรณ์

ศรศิลป์ มณีวรรณ์ (เกิด 28 กุมภาพันธ์ พ.ศ. 2535) ชื่อเล่น มะนาว เป็นนักแสดงหญิงชาวไทย เจ้าของตำแหน่งมิสทีนไทยแลนด์ 2008 อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ

**ประวัติ**
ศรศิลป์ มณีวรรณ์ ชื่อเล่น มะนาว เกิดวันที่ 28 กุมภาพันธ์ พ.ศ. 2535 ที่อำเภอเดิมบางนางบวช จังหวัดสุพรรณบุรี ศึกษาระดับชั้นอนุบาลจนถึงมัธยมศึกษาตอนปลายที่โรงเรียนสงวนหญิง จังหวัดสุพรรณบุรี ปัจจุบันสำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต สาขาสื่อสารการตลาด สำเร็จการศึกษาปริญญาโทด้านการตลาด จาก มหาวิทยาลัยกรีนิช (University of Greenwich) ประเทศอังกฤษ

**ผลงาน**

**ละครโทรทัศน์**
2553 
สูตรรักกับดักหัวใจ
หวาน
ทีมซ่าท้าฝัน 
วาดดาว
คุณพ่อหวานแหวว 
ไพลิน
คุณชายตำระเบิด 
ผึ้ง  
2554 
เพลงรักบ้านนา 
ชาริณี
หอบรักมาห่มป่า 
แจ๋  
2555 
เถ้าแก่แซ่จอห์น 
เล้ง 
วิวาห์...ฮาเฮ 
พิม 
สวนอาหารบานใจ 
หวานแหวว 
กู้ภัยหัวใจแหวว 
สไบนาง (สไบ) 
2556 
ลูกไม้หลากสี 
กฤติยา 
หมอรัก...หมอเพลง 
หงส์ 
ยมบาลเจ้าขา 
พิกุล 
2557 
ลูกผู้ชายพันธุ์ดี 
ลิลลี่ 
คู่หูคู่เฮี้ยน 
แอนนา 
เนตรนาคราช 
นายอง
2558 
ครอบครัวตึ๋งหนืดตืดขั้นเทพ 
วันใส 
2559 
ทอง 10 
เคียวโกะ 
ขุนกระทิง‬ 
เจิม  
ขมิ้นกับปูน 
ปวีณา ธรรมคุณ
2560 
เพลิงพระนาง 
เจ้านางยอดพุ่ม  
ทิวลิปทอง 
พรรณมณี (พั้นช์)  
2561 
มือปราบเหยี่ยวดำ 
เนตรดาว 
เชิง ชาย ชาญ 
รัตติกาล วรกุล
2565
รักนาย My Ride
ดุจดาว
2567 
เพลงลำคำเขื่อนแก้ว 
สีเขียว

**ละครเทิดพระเกียรติ**
2553 
ลูกโขน 
พอใจ

**ละครสั้น**
2554 
ฟ้ามีตา ตอน ผู้ให้ชีวิต 
ฟ้า
2556 
ฟ้ามีตา ตอน คนในฝัน 
แพร
2557 
ฟ้ามีตา ตอน รักคนหล่อ เลือกคนรวย 
อัน

**ภาพยนตร์**
2553 
With Love…ด้วยรัก 
จูน  
2560 
ทองดีฟันขาว 
รำยง

**รางวัล**
 Daradaily The Great Awards ครั้งที่ 6 รางวัลดาราสีสัน ที่สุดแห่งปี 2016 จากละคร ขมิ้นกับปูน- Fever Awards 2016 สาขาฉากละครฟีเวอร์ จากละคร ขมิ้นกับปูน ร่วมกับ กรีน อัษฎาพร สิริวัฒน์ธนกุล- (เข้าชิง) รางวัล นาฏราช ครั้งที่ 8 สาขา นักแสดงสมทบหญิงยอดเยี่ยม สาขาละครโทรทัศน์ จากละคร ขมิ้นกับปูน

**รายการโทรทัศน์**

**ผลงานเพลง**
 เพลงประกอบละคร เพลงรักบ้านนา
** เพลง มีตังค์อ่ะ

**อ้างอิง**

**แหล่งข้อมูลอื่น**
 manowsornsin- ManowSornsin
หมวดหมู่:บุคคลที่เกิดในปี พ.ศ. 2535
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากอำเภอเดิมบางนางบวช
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:มิสทีนไทยแลนด์
หมวดหมู่:นางงามไทย
หมวดหมู่:พุทธศาสนิกชนชาวไทย
หมวดหมู่:นักแสดงจากจังหวัดสุพรรณบุรี
สมเด็จพระเจ้าเฟรเดอริกที่ 9 แห่งเดนมาร์ก

สมเด็จพระเจ้าเฟรเดอริกที่ 9 แห่งเดนมาร์ก (11 มีนาคม ค.ศ. 1899 - 14 มกราคม ค.ศ. 1972) มีพระนามเดิมว่า เจ้าชายเฟรเดอริกแห่งเดนมาร์กและไอซ์แลนด์ เสด็จขึ้นครองราชย์ต่อจากพระเจ้าคริสเตียนที่ 10 แห่งเดนมาร์ก พระราชบิดา เมื่อวันที่ 20 เมษายน ค.ศ. 1947 พระองค์เป็นพระราชโอรสพระองค์แรกของพระเจ้าคริสเตียนที่ 10 กับสมเด็จพระราชินีอเล็คซันดรีเนอแห่งเดนมาร์ก เป็นรัชกาลที่ 4 ในราชวงศ์กลึคส์บวร์ค
คติพจน์ประจำรัชกาลของพระองค์คือ ด้วยพระเป็นเจ้าเพื่อเดนมาร์ก (Med Gud for Danmark)

**พระราชประวัติ**
สมเด็จพระเจ้าเฟรเดอริกที่ 9 เสด็จพระราชสมภพเมื่อวันที่ 11 มีนาคม ค.ศ. 1899 ณ พระราชวังซอนเกนฟริ เป็นพระราชปนัดดาใน พระเจ้าคริสเตียนที่ 9 แห่งเดนมาร์ก และเป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก ส่วน สมเด็จพระราชินีอเล็คซันดรีเนอแห่งเดนมาร์ก พระราชมารดาเป็นพระธิดาใน "เฟรเดริก ฟรานซิสที่ 3 แกรนด์ดยุกแห่งเมคเลนเบิร์ก-ชเวอลิน" กับ "แกรนด์ดัชเชสอนาสตเซีย มิไคโลนาแห่งรัสเซีย"  พระองค์ทรงเข้าพิธีบัพติศมา ณ พระราชวังซอนเกนฟริ เมื่อวันที่ 9 เมษายน ค.ศ. 1899 ทรงมีพ่อแม่ทูนหัว 21 พระองค์คือ พระเจ้าคริสเตียนที่ 9 แห่งเดนมาร์ก, จักรพรรดินิโคลัสที่ 2 แห่งรัสเซีย, พระเจ้าจอร์จที่ 1 แห่งกรีซ, สมเด็จพระเจ้าออสการ์ที่ 2 แห่งสวีเดน, สมเด็จพระเจ้าเฟรเดอริกที่ 8 แห่งเดนมาร์ก, สมเด็จพระเจ้าเอ็ดเวิร์ดที่ 7 แห่งสหราชอาณาจักร และ "เฟรเดริก ฟรานซซิส ที่ 4 แกรนด์ดยุคแห่งพอชเวรีน"

**รัชทายาท**
หลังจากที่พระเจ้าคริสเตียนที่ 9 แห่งเดนมาร์ก พระปัยกาได้สวรรคตลง ทำให้เจ้าชายเฟรเดอริก พระอัยกา เสด็จขึ้นครองราชย์ราชสมบัติเป็นสมเด็จพระเจ้าเฟรเดอริกที่ 8 แห่งเดนมาร์ก จึงทำให้พระบิดาของพระองค์ ขึ้นเป็นมกุฎราชกุมาร และทำให้พระองค์เป็นรัชทายาทอันดับสองของราชบัลลังก์ เพียงหกปีต่อมาสมเด็จพระเจ้าเฟรเดอริกที่ 8 เสด็จสวรรคต ทำให้พระราชบิดาของพระองค์เสด็จขึ้นครองราชย์เป็นพระเจ้าคริสเตียนที่ 10 แห่งเดนมาร์ก และพระองค์จึงเป็นมกุฎราชกุมาร พระองค์ทรงศึกษาที่โรงเรียนทหารเรือเดนมาร์กและมหาวิทยาลัยโคเปนเฮเกน ก่อนที่จะทรงขึ้นครองราชย์ ทรงได้รับยศเป็น พลเรือตรี

**อภิเษกสมรส**
ในปี ค.ศ. 1922 ทรงหมั้นกับเจ้าหญิงโอลกาแห่งกรีซและเดนมาร์ก ผู้ซึ่งเป็นพระญาติ และพระธิดาของ เจ้าชายนิโคลัสแห่งกรีซและเดนมาร์ก แต่ก็มิได้อภิเษกสมรสกัน ต่อมาพระองค์ได้อภิเษกสมรสกับเจ้าหญิงอิงกริดแห่งสวีเดน ที่สตอล์กโฮล์ม เมื่อวันที่ 24 พฤษภาคม ค.ศ. 1935 พระนางเป็นพระราชธิดาในสมเด็จพระเจ้ากุสตาฟที่ 6 อดอล์ฟแห่งสวีเดน กับแรกเจ้าหญิงมาร์กาเรตแห่งคอนน็อต พระวรชายาพระองค์แรก

**รัชกาล**
มกุฎราชกุมารเฟรเดอริก เสด็จขึ้นครองราชสมบัติเป็นสมเด็จพระเจ้าเฟรเดอริกที่ 9 ภายหลังการเสด็จสวรรคตของสมเด็จพระบรมชนกนาถ เมื่อวันที่ 20 เมษายน ค.ศ. 1947 โดยมีพิธีประกาศการสืบราชสมบัติ ณ สีหบัญชร พระราชวังคริสเตียนบอร์ก

**สวรรคต**
สมเด็จพระเจ้าเฟรเดอริกที่ 9 แห่งเดนมาร์ก เสด็จสวรรคตเมื่อวันที่ 14 มกราคม ค.ศ. 1972 พระชนมพรรษา 72 พรรษา ทำให้พระราชธิดาพระองค์ใหญ่ เจ้าหญิงมาร์เกรเธอเสด็จขึ้นครองราชย์เป็นสมเด็จพระราชินีนาถแห่งเดนมาร์ก

**เครื่องราชอิสริยาภรณ์**

**เครื่องราชอิสริยาภรณ์ไทย**
25012503

**อ้างอิง**
หมวดหมู่:บุคคลที่เกิดในปี พ.ศ. 2442
หมวดหมู่:บุคคลที่เสียชีวิตในปี พ.ศ. 2515
หมวดหมู่:พระมหากษัตริย์เดนมาร์ก
หมวดหมู่:ผู้ได้รับเหรียญรัตนาภรณ์ ภ.ป.ร.1‎
หมวดหมู่:ราชวงศ์กลึคส์บวร์ค
หมวดหมู่:มกุฎราชกุมารแห่งเดนมาร์ก
หมวดหมู่:ผู้ได้รับเครื่องราชอิสริยาภรณ์ ป.จ.ว.
ปราสาทเวทมนตร์ของฮาวล์ (แก้ความกำกวม)

ปราสาทเวทมนตร์ของฮาวล์, ฮาวส์มูวิงแคเซิล หรือ Howl's Moving Castle  อาจหมายถึง- ปราสาทเวทมนตร์ของฮาวล์ (Howl's Moving Castle) นิยายของ ไดแอนา ไวน์ โจนส์ ตีพิมพ์เมื่อ พ.ศ. 2529- ฮะอุรุ โนะ ยุโงะกุชิโระ  (Hauru no Ugoku Shiro) อนิเมะของฮะยะโอะ มิยะซะกิ ซึ่งดัดแปลงจากนิยายในชื่อเดียวกัน ออกฉายในโรงภาพยนตร์เมื่อ พ.ศ. 2547 และได้รับเสนอชื่อเข้าชิงรางวัลอแคเดมี
ออมเดอร์มาน

ออมเดอร์มาน หรือ อุมดูร์มาน (Omdurman; أم درمان) เป็นเมืองใหญ่เป็นอันดับ 2 ของประเทศซูดาน ในรัฐคาร์ทูม ตั้งอยู่ริมฝั่งซ้ายของแม่น้ำไนล์ ตรงข้ามกับเมืองหลวง คาร์ทูม เมืองมีประชากร 2,395,159 คน (ค.ศ. 2008) เป็นศูนย์กลางการค้า มีการค้าหนังสัตว์ สิ่งทอ และปศุสัตว์ มีอุตสาหกรรมเครื่องเรือน เครื่องปั้นดินเผา สินค้าเครื่องหนังและหัตถกรรมอื่น ๆ เคยเป็นเมืองหลวงระหว่าง ค.ศ. 1885-1898
หมวดหมู่:เมืองในประเทศซูดาน
วอลโกกราด

เมืองวอลโกกราด
วอลโกกราด (Volgograd) เดิมชื่อ ซาริตซึน (Tsaritsyn) และ สตาลินกราด (Stalingrad) เป็นเมืองอุตสาหกรรมสำคัญและเมืองหลวงของแคว้นวอลโกกราด ตั้งอยู่ทางตอนใต้ของประเทศรัสเซีย ส่วนที่อยู่ในทวีปยุโรป ตั้งอยู่บนฝั่งแม่น้ำวอลกา เป็นเมืองท่าที่สำคัญบนฝั่งแม่น้ำ ผลิตเคมีภัณฑ์ วัสดุก่อสร้าง ผลิตภัณฑ์อาหาร และเป็นสถานีไฟฟ้าพลังน้ำที่สำคัญ เมืองมีประชากร 1,021,244 คน (ค.ศ. 2010)
เดิมเป็นป้อมของชาวรัสเซียที่สร้างขึ้นใน ค.ศ. 1589 เพื่อป้องกันการโจมตีของชาวคัลมัก ชาวคอสแซก และผู้เข้าโจมตีกลุ่มอื่น ๆ ต่อมาถูกยึดครองใน ค.ศ. 1670 โดยชาวคอสแซก ซึ่งมีสเตนคา ราซิน เป็นผู้นำ เมืองเริ่มเติบโตอย่างรวดเร็ว เมื่อมีการสร้างทางรถไฟ พวกบอลเชวิคได้เข้ายึดครองใน ค.ศ. 1917 เป็นจุดเริ่มต้นของความขัดแย้งระหว่างสงครามกลางเมืองใน ค.ศ. 1919-1920 เปลี่ยนชื่อเมืองเป็นสตาลินกราดใน ค.ศ. 1925 เพื่อเป็นเกียรติแก่โจเซฟ สตาลิน

ในช่วงสงครามโลกครั้งที่สอง เมืองสตาลินกราดได้ตกเป็นเป้าหมายของนาซีเยอรมนี เมื่อครั้งที่กองทัพเยอรมันได้บุกสหภาพโซเวียตในปฏิบัติการบาร์บารอสซา เนื่องจากต้องการให้ขวัญกำลังใจแก่กองทัพและต้องการ โจเซฟ สตาลิน เสียหน้าโดยการยึดเมืองสตาลินกราดที่มีชื่อของสตาลิน แต่สตาลินไม่ต้องการเสียเมืองสตาลินกราดอย่างเด็ดขาดจึงส่งทหารไปป้องกันอย่างแน่นหนาในเมืองสตาลินกราดจนเกิดการรบกันอย่างหนักหลายเดือน ทำให้เมืองถูกทำลายอย่างหนักและมีผู้เสียชีวิตจำนวนมากมายมหาศาล หลังจากนั้นในที่สุดกองทัพแดงแห่งสหภาพโซเวียตสามารถป้องกันเมืองเอาไว้ได้และโอบล้อมกองทัพเยอรมันที่ 6 จนต้องยอมจำนนนในปีค.ศ. 1943 หลังจากนั้นเมืองสตาลินกราดได้รับการยกย่องเป็นวีรนครที่สองเคียงคู่กับเลนินกราดและได้สร้างอนุสาวรีย์พระแม่รัสเซียขึ้นเพื่อเป็นการรำลึกเหตุการณ์สงครามในเมืองที่คร่าไปหลายชีวิต และใน ค.ศ. 1964 หลังจากการอสัญกรรมของสตาลิน  นิกิตา ครุสชอฟได้ขึ้นเป็นผู้นำของสหภาพโซเวียตได้ดำเนินนโยบายลดบทบาทของสตาลินด้วยการประณามความโหดร้ายและทำลายรูปปั้น, ลบชื่อสตาลินในบทเพลง เมืองสตาลินกราดที่มีชื่อสตาลินก็ได้เปลี่ยนกลับมาใช้ชื่อเดิมอีกครั้งจนถึงปัจจุบัน

**อ้างอิง**

**แหล่งข้อมูลอื่น**
  Official website of Volgograd-   Official website of Volgograd-   Unofficial website of Volgograd date=2020-12-08 -  Volgograd tourist information-  Sights of Volgograd date=2019-01-25 -  Photo Gallery from Volgograd date=2007-10-14 -   Stalingrad - Bilder einer erbitterten Schlacht date=2021-12-24 -  Volgograd State University
หมวดหมู่:เมืองในประเทศรัสเซีย
หมวดหมู่:แคว้นวอลโกกราด
เมเคอเลิน

ศาลาเทศบาลเมืองเมเคอเลิน
เมเคอเลิน (Mechelen) เป็นเมืองในประเทศเบลเยียม ที่พูดภาษาดัตช์ ในจังหวัดแอนต์เวิร์ป เป็นตลาดใหญ่ในการค้าผัก ผลิตเครื่องเรือน เคยเป็นศูนย์กลางผลิตผ้าลูกไม้ที่มีชื่อเสียง เป็นเมืองที่มีชื่อเสียงด้านศิลปะ เมืองนี้มีความเจริญรุ่งเรืองมากในคริสต์ศตวรรษที่ 15 และต้นคริสต์ศตวรรษที่ 16
หมวดหมู่:เมืองในประเทศเบลเยียม
หมวดหมู่:จังหวัดแอนต์เวิร์ป
ชิโรอิ

ชิโรอิ (Shiroi-shi) เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 35.48 ตารางกิโลเมตร มีจำนวนประชากรในเดือนมีนาคม ค.ศ. 2024 จำนวน 61,801 คน

**ภูมิศาสตร์**
ตั้งอยู่ทางทิศตะวันตกเฉียงเหนือของจังหวัดชิบะ กึ่งกลางระยะทางระหว่างกรุงโตเกียวและท่าอากาศยานนานาชาตินาริตะ

**เทศบาลข้างเคียง**
 คาชิวะ- ฟูนาบาชิ- คามางายะ- อินไซ- ยาจิโยะ

**อ้างอิง**

**แหล่งข้อมูลอื่น**
 Shiroi, Chiba-  เว็บไซต์ทางการ date=2003-09-27  ja
หมวดหมู่:นครในจังหวัดชิบะ
แบล็กพูล

แบล็กพูล (Blackpool) เป็นเทศบาลและเมืองชายทะเล และเป็นพื้นที่รัฐบาลท้องถิ่นระดับเดียวของมณฑลแลงคาเชียร์ ทางตะวันตกเฉียงเหนือของอังกฤษ บนฝั่งทะเลไอริช ห่างจากเมืองลิเวอร์พูลไปทางทิศเหนือ 45 กิโลเมตร เป็นสถานที่ตากอากาศชายทะเล มีประชากร 142,900 คน เป็นเมืองที่มีประชากรเป็นอันดับ 3 ของตะวันตกเฉียงเหนือของอังกฤษ และมีความหนาแน่นของประชากรเป็นอันดับ 4 ในอังกฤษและเวลส์ นอกเหนือจากนครลอนดอนและปริมณฑล

**อ้างอิง**
หมวดหมู่:เทศมณฑลแลงคาเชอร์
ขี้เทา

ขี้เทาของทารกแรกเกิด 12 ชั่วโมง ขนาดภาพ: 5 เซนติเมตร
ขี้เทา (meconium) เป็นอุจจาระครั้งแรกสุดของทารก ซึ่งไม่เหมือนกับการอุจจาระในภายหลัง ขี้เทาประกอบด้วยสสารที่ถูกย่อยระหว่างที่ทารกใช้ชีวิตอยู่ในมดลูก โดยมีทั้งเซลล์ผนังลำไส้เล็ก ขนอ่อน เมือก น้ำคร่ำ น้ำดีและน้ำ ขี้เทาแทบปราศจากเชื้อโรค ไม่เหมือนกับอุจจาระครั้งหลัง คือ จะหนืดและเหนียวเหมือนกับน้ำมันดิน และไม่มีกลิ่น ทารกควรถ่ายขี้เทาออกมาในช่วงไม่กี่วันแรกของชีวิต และหลังจากนั้นอุจจาระจะค่อยเปลี่ยนเป็นสีเหลือง (จากนมที่ถูกย่อย) คำว่า meconium มาจาก meconium-arion แปลว่า "คล้ายฝิ่น" ซึ่งเป็นการอ้างถึงลักษณะเหมือนน้ำมันดิน หรือความเชื่อของอริสโตเติลที่ว่า ฝิ่นทำให้เกิดการนอนหลับในทารกในครรภ์
อาการของทั้งลำไส้ใหญ่โป่งพองแต่กำเนิด (Hirschsprung's disease) และซิสติก ไฟโบรซิส (cystic fibrosis) เป็นความล้มเหลวในการถ่ายขี้เทาออกมา
โดยปกติแล้วทารกจะไม่ถ่ายขี้เทาก่อนคลอด หากทารกถ่ายขี้เทาก่อนคลอดหรือระหว่างการคลอดมักถือเป็นสัญญาณว่าทารกอยู่ในภาวะคับขัน และทำให้ทารกเสี่ยงต่อการเกิดกลุ่มอาการสำลักขี้เทา
กลุ่มวิจัยแคนาดาที่โรงพยาบาลสำหรับเด็กป่วย มหาวิทยาลัยโตรอนโต แสดงให้เห็นว่าโดยการวัดผลิตภัณฑ์พลอยได้ของแอลกอฮอล์ (FAEE) พวกเขาสามารถตรวจวัดทารกที่มีมารดาดื่มแอลกอฮอล์มากเกินขณะตั้งครรภ์ ในสหรัฐอเมริกา ผลการทดสอบขี้เทาของทารกแรกเกิดสามารถนำไปมอบให้แก่บริการคุ้มครองเด็กและหน่วยงานบังคับใช้กฎหมายอื่นได้

**อ้างอิง**

**แหล่งข้อมูลอื่น**
หมวดหมู่:สรีรวิทยามนุษย์
หมวดหมู่:กุมารเวชศาสตร์
หมวดหมู่:อุจจาระ
การแปลง Z ขั้นสูง

การแปลง Z ขั้นสูง (advanced Z-transform หรือ modified Z-transform) เป็นการแปลง Z ที่ได้ผนวกผลของการหน่วง (delay) ที่ไม่ได้เป็นพหุคูณของอัตราการชักตัวอย่าง (sampling rate) บนโดเมนเวลาของสัญญาณ การแปลง Z ขั้นสูงถูกประยุกต์ใช้กันอย่างมากในการประมวลผลสัญญาณ (signal processing) และการควบคุมดิจิทัล (digital control) ตัวอย่างเช่น การสร้างแบบจำลองการประมวลผลสัญญาณที่รวมผลของการหน่วงเชิงเวลาแบบแม่นยำ เป็นต้น
การแปลง Z ขั้นสูง ถูกเสนอโดย จูรี่ (Eliahu Ibraham Jury) นักทฤษฎีระบบควบคุมผู้ได้รับรางวัล Richard E. Bellman Control Heritage Award ประจำปี ค.ศ. 1993

**นิยาม**
การแปลง Z ขั้นสูง มีนิยามดังต่อไปนี้
 
โดยที่- T คาบของการชักตัวอย่าง (sampling period)- m พารามิเตอร์การหน่วง (delay parameter) โดยที่ 

**คุณสมบัติ**

**ภาวะเชิงเส้น**
 

**การเลือนเชิงเวลา**
 

**การหน่วง**
 

**การคูณเชิงเวลา**
 

**ทฤษฎีค่าสุดท้าย**
 
หมายเหตุ: ในกรณีที่ พารามิเตอร์การหน่วง m เป็นคงคงที่ ในกรณีนี้คุณสมบัติของการแปลง Z แบบปรกติกับการแปลง Z ขั้นสูงจะเหมือนกันทั้งหมด

**ตารางการแปลง Z ขั้นสูงของฟังก์ชันต่าง ๆ**

**ตัวอย่าง**
ในที่นี้เรากำหนดให้ 
 
ถ้า  แล้ว  จะลดรูปกลายเป็นการแปลง Z แบบปรกติ
 
ซึ่งก็ตรงกับผลการแปลงการแปลง Z แบบปรกติของ  นั้นเอง

**เพิ่มเติม**
 Z-transform

**บรรณานุกรม**
 Eliahu Ibraham Jury, Theory and Application of the Z-Transform Method, Krieger Pub Co, 1973. ISBN 0-88275-122-0.

**อ้างอิง**
หมวดหมู่:การแปลง
131

131 เป็น จำนวนธรรมชาติ อยู่ถัดจาก 130 (หนึ่งร้อยสามสิบ) และอยู่ก่อนหน้า 132 (หนึ่งร้อยสามสิบสอง)
หมวดหมู่:จำนวนเต็ม
140

140 เป็นจำนวนธรรมชาติ อยู่ถัดจาก 139 (หนึ่งร้อยสามสิบเก้า) และอยู่ก่อนหน้า 141 (หนึ่งร้อยสี่สิบเอ็ด)
หมวดหมู่:จำนวนเต็ม
เงิน (แก้ความกำกวม)

เงิน อาจหมายถึง- เงินตรา (money) วัตถุที่ใช้เป็นตัวกลางในการแลกเปลี่ยนในความหมายเชิงเศรษฐศาสตร์- สกุลเงินตรา (currency) หน่วยที่ใช้ในการแลกเปลี่ยนในรูปแบบของเงินตราในแต่ละประเทศ- เงิน (โลหะ) ธาตุเลขอะตอม 47 เป็นโลหะมีค่าสีขาว สัญลักษณ์ธาตุ คือ Ag- เงิน เงิน เงิน ภาพยนตร์ไทย พ.ศ. 2508 มีนักแสดงนำได้แก่ มิตร ชัยบัญชา เพชรา เชาวราษฎร์ ชรินทร์ นันทนาคร สุเทพ วงศ์กำแหง 
** เงิน เงิน เงิน เพลงเอกในภาพยนตร์ดังกล่าว คำร้องโดยอาจินต์ ปัญจพรรค์ ทำนองโดย นารถ ถาวรบุตร

**บุคคล**
 เงิน บุญสุภา อดีตสมาชิกสภาผู้แทนราษฎรจังหวัดสระบุรี- เงิน แซ่ตัน พระภัสดา (สามี) ในสมเด็จพระเจ้าพี่นางเธอ เจ้าฟ้ากรมพระศรีสุดารักษ์- หลวงพ่อเงิน พุทฺธโชติ พระเกจิอาจารย์ชาวพิจิตร
141

141 เป็น จำนวนธรรมชาติ อยู่ถัดจาก 140 (หนึ่งร้อยสี่สิบ) และอยู่ก่อนหน้า 142 (หนึ่งร้อยสี่สิบสอง)
หมวดหมู่:จำนวนเต็ม
142

142 เป็น จำนวนธรรมชาติ อยู่ถัดจาก 141 (หนึ่งร้อยสี่สิบเอ็ด) และอยู่ก่อนหน้า 143 (หนึ่งร้อยสี่สิบสาม)

**คณิตศาสตร์**
ยังไม่มีคำตอบสำหรับสมการ φ(x) = 142 โดยให้ 142 เป็นจำนวน nontotient จะมีกราฟเชิงระนาบทั้งหมด 142 กราฟที่มีจุดไม่ระบุตำแหน่งทั้งหมด 6 ตัว
เป็นจำนวนเฉพาะที่เป็นหน่วยซ้ำที่น้อยที่สุดของเลขฐาน 142 มีเลขโดดทั้งหมด 2648 ตัว ในขณะที่เลขฐานลบ (-142) มี 20023 ตัว ในขณะที่จำนวนเฉพาะแฟร์มาของเลขฐาน 142 คือ 406586897 ตัว และจำนวนที่น้อยที่สุดของจำนวนเฉพาะไวฟริชของเลขฐาน 147 คือ 143111

**ฟิสิกส์ดาราศาสตร์**
 142 Polona อยู่ในแถบดาวเคราห์น้อยหลัก- HD 142 เป็นดาวให้แสงสว่าง (ดาวฤกษ์) ดวงที่ 6 ในกลุ่มดาวนกฟีนิกซ์

**การธุรกิจและบัญชี**
 ผลสรุปของ FASB หมายเลข 142 กับใบรายงานเรื่องความปรารถนาดีและสินทรัพย์ไม่มีตัวตน

**เคมี**
 เลขอะตอมของธาตุอูนควอดเบียม (Unquadbium) ซึ่งเป็นธาตุที่อยู่ได้เพียงระยะเวลาสั้นๆ

**ภูมิศาสตร์**
 Enterprise No. 142 เป็นเขตชนบท ตั้งอยู่ในรัฐซัสแคตเชวัน ประเทศแคนาดา- Stoney 142, 143, 144 เป็นเขตสงวนอินเดียน ในรัฐแอลเบอร์ตา ประเทศแคนาดา

**สื่อ**

**วรรณกรรมและสื่อสิ่งพิมพ์**
 Sonnet 142 ผลงานของวิลเลียม เชกสเปียร์

**การทหาร**
 กองพันปืนใหญ่ที่ 142 เป็นกองพันปืนใหญ่ในรัฐอาร์คันซอ เป็นส่วนหนึ่งของ United States National Guard

**ดนตรี**

**ระบบการนับเวลา**

**การขนส่ง**

**อื่นๆ**

**อ้างอิง**
1. Erich Friedman, " What's Special About This Number date=2018-02-23 ": 142. Accessed 5 JAN 2008.
หมวดหมู่:จำนวนเต็ม
แยกพิบูลสงคราม

แยกพิบูลสงคราม (Pibulsonggram Junction) เป็นสามแยกจุดตัดระหว่างถนนพิบูลสงคราม ถนนประชาราษฎร์ สาย 1 และถนนวงศ์สว่าง ใกล้เชิงสะพานพระราม 7 ในท้องที่แขวงวงศ์สว่าง เขตบางซื่อ กรุงเทพมหานคร

**รูปแบบของทางแยก**
 ถนนระดับดินทุกเส้นทางรอสัญญาณไฟในการเบี่ยงขวา- เบี่ยงซ้ายผ่านตลอดจากรถบนถนนพิบูลสงครามและถนนวงศ์สว่าง จากสะพานพระราม 7- เบี่ยงซ้ายรอสัญญาณไฟจากรถบนถนนประชาราษฎร์สาย 1- รถจากถนนวงศ์สว่าง จากแยกวงศ์สว่าง หากไม่ต้องการมุ่งหน้าขึ้นสะพานพระราม 7 จะเลี้ยวเข้าสู่แยกประชาราษฎร์ทันที และต้องเลี้ยวกลับสู่แยกพิบูลสงครามหากต้องการไปยัง นนทบุรี หรือย้อนกลับสู่ วงศ์สว่าง

**สถานที่สำคัญบริเวณทางแยก**
 มหาวิทยาลัยเทคโนโลยีพระจอมเกล้าพระนครเหนือ
*สะพานพระราม 7- สวนสาธารณะ สะพานพระราม 7

**แหล่งข้อมูลอื่น**
พิบูลสงคราม
พิบูลสงคราม
หมวดหมู่:แปลก พิบูลสงคราม
การกลายเป็นไอ

การเปลี่ยนสถานะของสสาร
การกลายเป็นไอ (vaporization) ของธาตุหรือสารประกอบ คือการเปลี่ยนสถานะของสาร จากสถานะของแข็งหรือของเหลวไปสู่สถานะก๊าซ ในรูปแบบที่ต่างกัน ก็จะมีวิธีเรียกที่ต่างกัน โดยสามารถจำแนกได้เป็น 3 รูปแบบ ดังต่อไปนี้- การระเหย คือ กระบวนการที่ของเหลว เปลี่ยนสภาพโดยธรรมชาติกลายเป็นเป็นก๊าซ โดยไม่จำเป็นต้องมีอุณหภูมิถึงจุดเดือด หรือในสภาวะที่อุณหภูมิต่ำกว่าจุดเดือดในความดันหนึ่ง ซึ่งต่างกันกับการเดือดจนกลายเป็นไอ อัตราการระเหยขึ้นอยู่กับอุณหภูมิ โดยส่วนมากการระเหยมักเกิดบริเวณผิวหน้าของของเหลว เราสามารถรับรู้ถึงการระเหยได้ โดยดูจากน้ำที่ค่อยๆ ลดหายไปทีละน้อย เมื่อมันกลายตัวเป็นไอน้ำ ยกตัวอย่างเช่น การระเหยของน้ำในสระ- การเดือด คือการเปลี่ยนสถานะจากของเหลวไปสู่ก๊าซอย่างรวดเร็ว ในสภาวะที่อุณหภุมิของเหลวนั้นเทียบเท่าหรือมากกว่าจุดเดือด โดยสิ่งที่แตกต่างจากการระเหยคือ การเดือดจะเกิดขึ้นทุกส่วนของของเหลว ยกตัวอย่างเช่น การต้มน้ำจนเดือดกลายเป็นไอน้ำ- การระเหิด (sublimation หรือ primary drying) คือการเปลี่ยนสถานะของของแข็งไปเป็นไอหรือก๊าซ ที่อุณหภูมิต่ำกว่าจุดหลอมเหลว โดยไม่ผ่านสถานะของเหลว  ถ้ามีพื้นที่ของแข็งมีมากจะระเหิดได้ง่ายยกตัวอย่างเช่น การระเหิดของลูกเหม็น

**อ้างอิง**
หมวดหมู่:กระบวนการทางเคมี
หมวดหมู่:เคมีเชิงฟิสิกส์
การแปรนิวเคลียส

การแปรนิวเคลียส (nuclear transmutation) เป็นการแปลงธาตุเคมีหรือไอโซโทปหนึ่งเป็นอีกอย่างหนึ่ง หรือกล่าวได้ว่า อะตอมของธาตุสามารถเปลี่ยนเป็นอะตอมของธาตุอื่นด้วย "การเปลี่ยนสภาพ" การแปรนิวเคลียสเกิดขึ้นโดยปฏิกิริยานิวเคลียร์ (ซึ่งอนุภาคภายนอกทำปฏิกิริยากับนิวเคลียส) หรือโดยการสลายตัวของสารกัมมันตรังสี (ซึ่งไม่ต้องอาศัยอนุภาคภายนอก)
การแปรนิวเคลียสตามธรรมชาติประเภทหนึ่งเกิดขึ้นเมื่อธาตุกัมมันตรังสีบางชนิดสลายตัวอย่างต่อเนื่องตามธรรมชาติ แล้วจึงเปลี่ยนสภาพเป็นอีกธาตุหนึ่ง ตัวอย่างคือ การสลายตัวตามธรรมชาติของโพแทสเซียม-40 เป็น อาร์กอน-40 ซึ่งมีที่มาจากอาร์กอนส่วนใหญ่ในอากาศ เช่นกับบนโลก การแปรนิวเคลียสตามธรรมชาติจากกลไกที่แตกต่างของปฏิกิริยานิวเคลียร์ตามธรรมชาติเกิดขึ้น เนื่องจากการยิงรังสีคอสมิกใส่ธาตุ (ตัวอย่างเช่น เพื่อให้เกิดคาร์บอน-14) และยังเกิดขึ้นบางครั้งจากการยิงนิวตรอนตามธรรมชาติ (ตัวอย่างเช่น เครื่องปฏิกรณ์นิวเคลียร์ฟิชชันธรรมชาติ)
การแปรนิวเคลียสทำขึ้นยังเกิดขึ้นในเครื่องจักรที่มีพลังงานมากพอที่จะทำให้เกิดการเปลี่ยนแปลงโครงสร้างนิวเคลียสของธาตุ เครื่องจักรซึ่งสามารถเกิดการแปรนิวเคลียสทำขึ้นรวมไปถึงเครื่องเร่งอนุภาคและเครื่องปฏิกรณ์โทมาแมค เครื่องปฏิกรณ์พลังงานฟิชชันแบบเดิมยังเกิดการแปรทำขึ้นได้ มิใช่จากกำลังของเครื่องจักร แต่โดยการให้นิวตรอน ซึ่งเกิดขึ้นจากฟิชชันจากปฏิกิริยาลูกโซ่นิวเคลียร์ทำขึ้น ชนกับธาตุ
การแปรนิวเคลียสทำขึ้นถูกพิจารณาว่าเป็นกลไกที่เป็นไปได้สำหรับการลดปริมาณและความอันตรายของของเสียกัมมันตรังสี
หมวดหมู่:นิวเคลียร์เคมี
หมวดหมู่:ฟิสิกส์นิวเคลียร์
หมวดหมู่:เคมีนิวเคลียร์
หมวดหมู่:กัมมันตรังสี
ศิลานักปราชญ์

ภาพวาด The Alchemist in Search of the Philosopher's Stone โดย โจเซฟ ไรต์ (ค.ศ. 1771)
ศิลานักปราชญ์ (philosopher's stone, lapis philosophorum) เป็นสสารในวิชาการเล่นแร่แปรธาตุตามตำนานซึ่งกล่าวกันว่าสามารถเปลี่ยนโลหะฐาน (เช่น ตะกั่ว) ให้เป็นทองคำหรือเงิน บ้างเชื่อว่ามีสรรพคุณเสมือนเป็นน้ำอมฤต ทำให้คืนสู่วัยหนุ่มสาว และบรรลุความเป็นอมตะ ศิลานักปราชญ์ถือเป็นเป้าหมายสูงสุดในศาสตร์การเล่นแร่แปรธาตุตะวันตก ศิลานักปราชญ์เป็นสัญลักษณ์ใจกลางของการเล่นแร่แปรธาตุ โดยเป็นสัญลักษณ์แห่งความเป็นอริยสมบูรณ์ การเห็นแจ้ง และความเกษมสุข ความพยายามแสวงหาศิลานักปราชญ์เรียกว่า "มหากิจ" (Magnum opus)
ในศาสนาพุทธและศาสนาฮินดู จินตามณีเป็นวัตถุที่เทียบเท่ากับศิลานักปราชญ์

**คุณสมบัติ**
เชื่อกันว่าศิลานักปราชญ์มีคุณสมบัติทางเวทมนตร์หลายอย่าง คุณสมบัติที่มีการบอกเล่ากว้างขวางที่สุด คือ ความสามารถเปลี่ยนโลหะฐานให้เป็นทองคำหรือเงิน รักษาความเจ็บป่วยทุกประเภท และต่อชีวิตได้หากบริโภคศิลานักปราชญ์ส่วนเล็ก ๆ ผสมกับไวน์ คุณสมบัติอื่นมีกล่าวถึงได้แก่ การสร้างตะเกียงที่ลุกไหม้ชั่วกัลปาวสาน การเปลี่ยนผลึกธรรมดาให้เป็นอัญมณีมีค่าและเพชร ชุบชีวิตพืชที่ตายแล้ว การสร้างแก้วที่ยืดหยุ่นหรือนำมาตีเป็นแผ่นได้ หรือการสร้างโคลนหรือฮอมุงกุลุส (มนุษย์จำลอง)

**รูปลักษณ์**
สัญลักษณ์ของศาสตร์เล่นแร่แปรธาตุ วงกลมตรงกลางคือศิลานักปราชญ์
มีคำบรรยายลักษณะของศิลานักปราชญ์หลากหลาย ตามตำราเล่นแร่แปรธาตุ ศิลานักปราชญ์มีสองประเภทซึ่งมีวิธีการเตรียมเกือบเหมือนกัน คือ สีขาว (สำหรับทำเงิน) และสีแดง (สำหรับทำทอง) ศิลาสีขาวเป็นรุ่นที่เสร็จสมบูรณ์น้อยกว่าศิลาสีแดง ตำราเล่นแร่แปรธาตุโบราณและสมัยกลางบางเล่มทิ้งคำใบ้ถึงรูปลักษณ์ทางการภาพที่ควรเป็นของศิลานักปราชญ์ โดยเฉพาะอย่างยิ่งศิลาสีแดง ศิลานักปราชญ์มักกล่าวขานกันบ่อยครั้งว่า จะมีสีส้ม (สีหญ้าฝรั่น) หรือแดงเมื่อบดให้เป็นผง หรือในรูปของแข็ง สีกลางระหว่างแดงกับม่วงแดง โปร่งใส คล้ายแก้ว เชื่อกันว่าศิลานักปราชญ์นั้นหนักกว่าทองคำ และละลายได้ในของเหลวทุกชนิด แต่ไม่ติดไฟ
นักประพันธ์เล่นแร่แปรธาตุบางครั้งเสนอว่า การบรรยายรูปลักษณ์ของศิลานั้นเป็นเพียงการอุปมา แม้ถูกเรียกว่าศิลา แต่มิใช่เพราะมันดูเหมือนศิลา

**อ้างอิง**

**ดูเพิ่ม**
 การแปรธาตุ- นิโคลัส เฟลมเมล
หมวดหมู่:การเล่นแร่แปรธาตุ
หมวดหมู่:วรรณกรรมสมัยกลาง
นิโคลัส เฟลมเมล

นิโคลัส เฟลมเมล
นิโคลัส เฟลมเมล (Nicolas Flamel; ประมาณค.ศ. 1330 – 22 มีนาคม ค.ศ. 1418) เป็นอาลักษณ์และผู้ขายเอกสารตัวเขียนชาวฝรั่งเศสที่ประสบความสำเร็จ มีชื่อเสียงหลังเสียชีวิตแล้วว่าเป็นนักเล่นแร่แปรธาตุ จากงานอันมีชื่อเสียงของเขาในศิลานักปราชญ์


**ชื่อเสียงในฐานะศิลานักปราชญ์หลังเสียชีวิต**
ตามการนำสู่ผลงานของเขาและรายละเอียดเพิ่มเติมที่เพิ่มขึ้นนับแต่การตีพิมพ์ เฟลมเมลเป็นนักเล่นแร่แปรธาตุชาวยุโรปที่ประสบความสำเร็จที่สุด การกล่าวยืนยันสมัยใหม่ว่า การอ้างถึงเขาและงานเขียนของเขาปรากฏในตำราเล่นแร่แปรธาตุในคริสต์ศตวรรษที่ 16 อย่างไรก็ดี ไม่ได้เชื่อมโยงกับแหล่งไหนเป็นพิเศษ แก่นชื่อเสียงของเขาคือ เขาประสบความสำเร็จในเป้าหมายเวทมนตร์สองประการของการเล่นแร่แปรธาตุ คือ เขาสามารถประดิษฐ์ศิลานักปราชญ์ ซึ่งเปลี่ยนตะกั่วให้เป็นทอง และว่าเขากับภรรยา เพอรีแนล บรรลุความเป็นอมตะโดยการดื่มยาอายุวัฒนะ

**ในวัฒนธรรมสมัยนิยม**
 คนค่อมแห่งน็อทร์-ดาม ของ วิกตอร์ อูโก (2374)- แฮร์รี่ พอตเตอร์กับศิลาอาถรรพ์ ของ เจ. เค. โรว์ลิง (2540)- รหัสลับดาวินชี ของ แดน บราวน์ (2546)- สัตว์มหัศจรรย์: อาชญากรรมของกรินเดลวัลด์ ของ เจ. เค. โรว์ลิง (2561)
หมวดหมู่:นักเล่นแร่แปรธาตุ
ซู การ์ดเนอร์

ไฟล์:מאיר שטרית וסו גרדנר בויקימניה 2011.JPG|thumb|right|ซู การ์ดเนอร์ กับเมียร์ ชีทริท ในการประชุมวิกิเมเนีย 2011 ที่ไฮฟา
ซู การ์ดเนอร์ (Sue Gardner; เกิดวันที่ 11 พฤษภาคม พ.ศ. 2510) เป็นอดีตผู้อำนวยการบริหารของมูลนิธิวิกิมีเดียในซานฟรานซิสโก และเป็นผู้อำนวยการคนก่อนของเว็บไซต์ของคะเนเดียนบรอดคาสติงคอร์ปอเรชันและร้านข่าวออนไลน์

**ประวัติ**
การ์ดเนอร์เติบโตในพอร์ตโฮป รัฐออนแทรีโอ ประเทศแคนาดา โดยเป็นบุตรสาวของผู้เป็นทูตนิกายอังกลิคันและครูใหญ่ เธอได้รับปริญญาสาขาวารสารศาสตร์จากมหาวิทยาลัยไรซัน เธอได้เริ่มอาชีพของเธอที่สถานีวิทยุคะเนเดียนบรอดคาสติงคอร์ปอเรชัน (ซีบีซี) ใน พ.ศ. 2533 ในรายการแอสอิตแฮปเพนส์ และได้ทำงานมานานกว่าทศวรรษในฐานะผู้ผลิต, ผู้รายงานข่าวและผู้ทำสารคดีสำหรับซีบีซีเรดิโอ และนิวส์เวิลด์อินเตอร์เนชันแนล โดยมุ่งเน้นไปที่วัฒนธรรมนิยมและประเด็นทางสังคม
ในเดือนมีนาคม พ.ศ. 2549 เธอประสบความสำเร็จร่วมกับโคลด กาลีโพ ในฐานะผู้อำนวยการอาวุโสประจำแผนก 150 พนักงานสื่อใหม่ ในการพัฒนา CBC.ca ซึ่งเป็นเว็บไซต์ของคะเนเดียนบรอดคาสติงคอร์ปอเรชันและเป็นฐานช่องทองอินเทอร์เน็ต

**วิกิมีเดียและการทำงานปัจจุบัน**
เดือนพฤษภาคม พ.ศ. 2550 การ์ดเนอร์ลาออกจากคะเนเดียนบรอดคาสติงคอร์ปอเรชัน และหลังจากนั้นไม่นานก็เริ่มให้คำปรึกษาสำหรับมูลนิธิวิกิมีเดียในฐานะที่ปรึกษาพิเศษในการดำเนินงานและการกำกับดูแล
เดือนธันวาคม พ.ศ. 2550 เธอได้รับการว่าจ้างเป็นผู้อำนวยการบริหารของมูลนิธิฯ จากนั้นสองปีกว่า เธอได้ดูแลการเจริญเติบโตของพนักงานรวมถึงการเพิ่มของทีมที่ระดมทุน และย้ายสำนักงานจากแทมปาไปยังซานฟรานซิสโก
ตุลาคม พ.ศ. 2552 การ์ดเนอร์ได้รับการกล่าวชื่อโดย ฮัฟฟิงตันโพสต์ ว่าเป็นหนึ่งในสิบ "ผู้เปลี่ยนเกมสื่อแห่งปี" สำหรับผลกระทบที่มีต่อสื่อใหม่ในการทำงานของเธอสำหรับวิกิมีเดีย
ในปีงบการเงิน พ.ศ. 2552–2553 การ์ดเนอร์ได้รับค่าตอบแทนรวม 240,159 ดอลลาร์สหรัฐสำหรับบทบาทการเป็นผู้อำนวยการบริหารของมูลนิธิวิกิมีเดีย

**อ้างอิง**

**แหล่งข้อมูลอื่น**
  Sue Gardner's personal blog-  "Sue Gardner to lead Wikipedia" date=2012-09-22  Canadian Broadcasting Company-  Radio documentary by Gardner about Al Purdy, Canadian poet, for This Morning Sunday-  "Wikipedia struggles with funding" date=2008-09-06 , United Press International  -  Wikipedia's Librarian to the World Fast Company interview
บทสัมภาษณ์-  Video interview with Gardner on CNET News date=2008-05-09 -  Audio (RAM-file) interview with Gardner date=2008-04-10  on radio station Sounds Like Canada, April 8, 2008-  Interview date=2008-12-05  with Gardner on the Wikipedia Weekly community podcast from Wikimania 2008-  Journalism is going to look different date=2011-07-16  (CanadaEast.com)
หมวดหมู่:มูลนิธิวิกิมีเดีย
หมวดหมู่:บุคคลจากรัฐออนแทรีโอ
หมวดหมู่:บุคคลจากซานฟรานซิสโก
กลุ่มเกาะ

ไฟล์:MerguiArchipelagoMap.png|thumb|กลุ่มเกาะมะริด ในประเทศพม่า
กลุ่มเกาะ (archipelago หรือ island group) เป็นหมู่เกาะที่โยงกันเป็นโซ่หรือเป็นกลุ่ม คำว่า archipelago มาจากภาษากรีก ἄρχι ("หลัก") และ πέλαγος ("ทะเล") ผ่านกลุ่มเกาะอิตาลี ในภาษาอิตาลี ซึ่งอาจเป็นไปได้ว่าหลักจากประเพณีความเก่าแก่ กลุ่มเกาะ (จากภาษากรีกสมัยกลาง ἀρχιπέλαγος) เป็นชื่อเฉพาะของทะเลอีเจียน และภายหลัง การใช้ได้เปลี่ยนเป็นหมายถึงหมู่เกาะอีเจียน (เพราะทะเลดังกล่าวมีชื่อเสียงกันว่ามีเกาะอยู่เป็นจำนวนมาก) ปัจจุบัน ใช้หมายถึงกลุ่มเกาะใด ๆ หรือ บางครั้ง ทะเลที่บรรจุเกาะกระจัดกระจายกันจำนวนมาก เช่น ทะเลอีเจียน
กลุ่มเกาะอาจพบห่างไกลในแหล่งน้ำหรืออยู่ใกล้กับผืนดินขนาดใหญ่ก็ได้ ตัวอย่างเช่น สกอตแลนด์มีเกาะมากกว่า 700 เกาะล้อมแผ่นดินใหญ่ซึ่งประกอบกันขึ้นเป็นกลุ่มเกาะ กลุ่มเกาะนี้มักมีภูเขาไฟ ก่อตัวขึ้นตามหมู่เกาะโค้งที่เกิดจากเขตมุดตัวของเปลือกโลกหรือจุดศูนย์รวมความร้อน แต่ยังอาจเกิดจากการกัดเซาะ การทับถมและความสูงของพื้นที่ดิน
ประเทศสมัยใหม่ขนาดใหญ่ที่สุดห้าประเทศที่ส่วนใหญ่เป็นกลุ่มเกาะ ได้แก่ อินโดนีเซีย ญี่ปุ่น ฟิลิปปินส์ นิวซีแลนด์และสหราชอาณาจักร รัฐกลุ่มเกาะขนาดใหญ่ที่สุดในโลกตามพื้นที่ คือ อินโดนีเซีย กลุ่มเกาะที่มีเกาะมากที่สุดอยู่ในทะเลฟินแลนด์

**อ้างอิง**

**แหล่งข้อมูลอื่น**
กลุ่มเกาะ
หมวดหมู่:คำศัพท์สมุทรศาสตร์
ทามาโกะ (แก้ความกำกวม)

ทามาโกะ (野比玉子) อาจหมายถึง
*โนบิ ทามาโกะ  (อา)  อาของโนบิตะ น้องชายของโนบิ โนบิสุเคะ
*โนบิ ทามาโกะ  แม่ของโนบิตะ
กอชุฟวีแยลกอปอลสกี

กอชุฟวีแยลกอปอลสกี (Gorzów Wielkopolski, Pl-Gorzów_Wielkopolski-2.ogg; Landsberg an der Warthe; Lãdzberch; Landsbergum, Landsbergum iuxta Wartam) เป็นเมืองในประเทศโปแลนด์ ตั้งอยู่ทางตะวันตกของประเทศ ริมแม่น้ำวาร์ตา เป็นเมืองที่ใหญ่ที่สุดในจังหวัดลูบุช มีประชากร 125,149 คน (มิถุนายน ค.ศ. 2009) มีอุตสาหกรรมเคมีภัณฑ์และทำไม้ ก่อตั้งขึ้นเป็นเมืองของเยอรมนีเมื่อราว ค.ศ. 1257 ถูกทำลายในสงครามสามสิบปี แต่ได้รับบูรณะขึ้นใหม่ ตกเป็นของโปแลนด์หลังสงครามโลกครั้งที่สอง

**อ้างอิง**

**แหล่งข้อมูลอื่น**
url=http://www.gorzow.pl/?jezyk=en  en
*url=http://www.gorzow24.pl/  pl- Jewish Community in Gorzów Wielkopolski on Virtual Shtetl
หมวดหมู่:เมืองในจังหวัดลูบุช
กูเองกา (ประเทศเอกวาดอร์)

กูเองกา (Cuenca) หรือชื่อเต็มว่า ซานตาอานาเดโลสกัวโตรริโอสเดกูเองกา (Santa Ana de los Cuatro Ríos de Cuenca) เป็นเมืองใหญ่เป็นอันดับ 3 ของประเทศเอกวาดอร์ ในด้านประชากร โดยมีประชากร 329,928 คน เป็นเมืองหลักของจังหวัดอาซวย ตั้งอยู่ทางตอนใต้ของประเทศ บนที่ราบสูงเอกวาดอร์ สูงจากระดับน้ำทะเลปานกลางราว 2,500 เมตร ศูนย์กลางของเมืองได้รับขึ้นทะเบียนเป็นมรดกโลก จากอาคารเก่าแก่ในเมืองหลายหลัง เป็นแหล่งผลิตหมวกปานามา เครื่องหนัง สิ่งทอ เมืองนี้สร้างโดยชาวสเปนใน ค.ศ. 1557 บนที่ตั้งของเมืองเก่าของชนพื้นเมืองที่เรียกว่า ตูเมบัมบา
หมวดหมู่:เมืองในประเทศเอกวาดอร์
หมวดหมู่:แหล่งมรดกโลกในประเทศเอกวาดอร์
หมวดหมู่:แหล่งมรดกโลกทางวัฒนธรรม
อูกรีส์

อูกรีส์ (OOglies) เป็นการตูนสตอปโมชัน   ออกอากาศพร้อมกับช่อง CBBC and BBC HD เป็นการ์ตูนสั้นแนวขบขันและเรื่องนี้ใช้การรางภาพ สิ่งของและของใช้ในครัวเรือนได้นอย่างแท้จริงทั้งหมด อีกสิ่งหนึ่งในการการ์ตูนเรื่องนี้คือลูกตาที่กลิ้งติดลงบนสิ่งของ

**การออกอากาศ**
อูกรีส์ (OOglies)  ออกอากาศครั้งแรกเมื่อวันที่ 10 สิงหาคม พ.ศ. 2554 ออกอากาศพร้อมกับช่อง CBBC and BBC HD มีทั้งหมด 13 ตอน ตอนละ 15 นาที  ผู้บรรยายเสียงโดย Tim Dann, Peter Dickson และ Shelley Longworth. การ์ดูนชุดได้สร้างและบทประพันธ์โดย Nick Hopkin, Tim Dann และ Austin Low
ในประเทศไทย อูกรีส์ (OOglies)  ได้นำออกอากาศในช่วงดึก ทุกวันเวลา 2.30 น. 3.30 น. และ 4.30 น. ขึ้นอยู่กับเวลาในการออกอากาศในช่วงนอกเวลา

**แหล่งข้อมูล**
  เว็บไซต์การ์ตูนเรื่อง OOglies
หมวดหมู่:ภาพยนตร์ชุดทางโทรทัศน์บริติช
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ของบีบีซี
ภาวะเครียดของทารก

ภาวะเครียดของทารก (fetal distress) คือภาวะใดๆ ซึ่งตรวจพบในสตรีมีครรภ์แล้วเป็นการบ่งชี้ว่าทารกในครรภ์กำลังมีภาวะไม่ปกติ คำนี้ไม่มีนิยามที่ชัดเจน วิชาสูติศาสตร์สมัยใหม่จึงพยายามลดการใช้คำนี้ในการอธิบายภาวะของทารก

**อ้างอิง**
หมวดหมู่:ภาวะแทรกซ้อนของการเจ็บครรภ์และการคลอด
ฮอมส์

ฮอมส์ (Homs) หรือ ฮิมศ์ (Ḥimṣ ; Ḥomṣ ) หรือสมัยก่อนอิสลามรู้จักในชื่อ เอเมซา (Émesa) เป็นนครทางตะวันตกของประเทศซีเรียตะวันตก และเมืองหลักของเขตผู้ว่าการฮอมส์ ตั้งอยู่สูงกว่าระดับน้ำทะเล abbr=off และอยู่ห่างจากกรุงดามัสกัสทางทิศเหนือราว abbr=off บนฝั่งแม่น้ำออรันตีส ฮอมส์ยังเป็นเมืองศูนย์กลางที่เชื่อมโยงเมืองภายในกับเมืองชายฝั่งทะเลเมดิเตอร์เรเนียน
ก่อนสงครามกลางเมืองซีเรีย ฮอมส์เคยเป็นเมืองศูนย์กลางอุตสาหกรรมที่สำคัญที่มีประชากรอย่างน้อย 652,609 คนใน ค.ศ. 2004 เป็นเมืองใหญ่อันดับ 3 ของซีเรีย รองจากอะเลปโปทางเหนือ และเมืองหลวงดามัสกัสทางใต้ ประชากรนับถือศาสนาที่หลากหลายกันไป โดยมากเป็นมุสลิมนิกายซุนนีกับอะละวี และคริสต์ศาสนิกชนเป็นส่วนน้อย มีมัสยิดและโบสถ์เก่าในเมืองหลายแห่ง และตั้งอยู่ใกล้ปราสาทครักเดเชอวาลีเย แหล่งมรดกโลก
ฮอมส์ยังไม่ปรากฏในบันทึกประวัติศาสตร์จนกระทั่งศตวรรษที่ 1 ก่อน ค.ศ. ในจักรวรรดิซิลูซิด กลายเป็นเมืองหลวงอาณาจักรที่ปกครองโดยราชวงศ์เอเมซีนผู้ประทานชื่อเมือง เมืองนี้เดิมเป็นศูนย์รวมแห่งการบูชาอัลญะบัล รูปเคารพบูชาของลัทธินอกศาสนาที่เชื่อมโยงกับดวงอาทิตย์ ภายหลังจึงได้รับความสำคัญในศาสนาคริสต์ภายใต้การปกครองของจักรวรรดิไบแซนไทน์ ฮอมส์ถูกมุสลิมเข้าพิชิตในคริสต์ศตวรรษที่ 7 และกลายเป็นเมืองหลักของอำเภอที่มีชื่อปัจจุบัน ตลอดสมัยอิสลาม ราชวงศ์มุสลิมที่ต้องการแย่งชิงอำนาจซีเรียมุ่งเป้าไปที่ฮอมส์ เนื่องจากเมืองนี้มีตำแหน่งที่ตั้งทางยุทธศาสตร์ในพื้นที่ ฮอมส์เริ่มเสื่อมถอยภายใต้จักรวรรดิออตโตมันและเมืองนี้กลับมามีความสำคัญทางเศรษฐกิจอีกครั้งเมื่ออุตสาหกรรมฝ้ายของเมืองเฟื่องฟูในคริสต์ศตวรรษที่ 19  ในสมัยอาณัติฝรั่งเศส เมืองนี้กลายเป็นศูนย์กลางของการก่อกบฏ และหลังได้รับเอกราชใน ค.ศ. 1946 ก็กลายเป็นศูนย์กลางฝ่ายต่อต้านพรรคบะอัษต่อรัฐบาลซีเรียชุดแรก

**ศัพทมูลวิทยา**
ชื่อนครสมัยใหม่เป็นรูปภาษาอาหรับของชื่อในภาษาละตินว่า Emesus ซึ่งมาจากภาษากรีกว่า Émesa หรือ Émesos หรือ Hémesa
ข้อมูลส่วนใหญ่อ้างว่าชื่อ Emesa มาจากชื่อชาวอาหรับร่อนเร่ที่รู้จักกันใในภาษากรีกว่า Emesenoi ผู้อาศัยอยู่ในพื้นที่นี้ก่อนหน้าอิทธิพลโรมัน พลเมืองอาหรับซึ่งหลายคนเข้าตั้งถิ่นฐานก่อนการพิชิตซีเรียของมุสลิม ย่อชื่อ Émesa เป็น Homs หรือ Hims 
ข้อมูลอีกส่วนอ้างว่าชื่อ Émesa หรือ Hémesa มาจากเมืองแอราเมอัน Hamath-zobah ซึ่งเป็นรูปประสมของ Hamath (Ḥamāth; Ḥmṭ; "ป้อมปราการ") และ Sawbah (links=no; links=no Ṣwba; "ความใกล้")date=May 2020 ดังนั้น ชื่อเมืองมีความหมายว่า "ป้อมปราการล้อมรอบ" ซึ่งสื่อถึงป้อมปราการฮอมส์และที่ราบล้อมรอบ
หลังจากนั้น นครนี้ได้รับการเรียกขานในภาษากรีกสมัยกลางเป็น Χέμψ (Khémps) และ "la Chamelle" (แปลตรงตัวว่า "อูฐเพศเมีย" ในภาษาฝรั่งเศส แต่ René Dussaud กล่าวถึงแนวโน้มว่าจะเป็นการบิดเบือนชื่อภาษาอาหรับ) โดยนักรบครูเสด (เช่น William of Tyre, Historia, 7.12, 21.6) แม้ว่าพวกเขาไม่เคยปกครองนครนี้ก็ตาม

**ประวัติ**

**เมืองพี่น้อง**
ฮอมส์เป็นเมืองพี่น้องกับเมืองดังนี้:
*BRA เบลูโอรีซองชี ประเทศบราซิล
*TUR คัยเซรี ประเทศตุรกี
*IRN แยซด์ ประเทศอิหร่าน

**หมายเหตุ**

**อ้างอิง**

**แหล่งข้อมูลอื่น**
  eHoms – official website for Homs-  Homs Online – brief information about the city of Homs-  Emesa-net ja-  Executive Branch of Homs date=13 June 2017  ar-  Drone footage revealing devastation of Homs, The Independent, 2 February 2016
หมวดหมู่:เมืองในประเทศซีเรีย
โกเวร์นาโดร์วาลาดาริส

โกเวร์นาโดร์วาลาดาริส (Governador Valadares) เป็นเมืองในรัฐมีนัชเจไรช์ ประเทศบราซิล ตั้งอยู่ทางตะวันออกของประเทศ ในปี ค.ศ. 2006 มีประชากร 260,405 คน เป็นเมืองศูนย์กลางเศรษฐกิจในหุบเขารีโอดูซี เมืองใต้อยู่บนฝั่งแม่น้ำรีอูดูซี 
หมวดหมู่:เมืองในรัฐมีนัชเจไรช์
แม่แบบ:เหตุการณ์ปัจจุบัน/2554 พฤศจิกายน 7

* ศาลลูกขุนศาลในนครลอสแองเจลิสพิพากษาให้นายแพทย์คอนราด เมอร์เรย์ แพทย์ประจำตัวไมเคิล แจ๊กซัน มีความผิดฐานฆ่าผู้อื่นโดยไม่เจตนา ด้วยการจ่ายยาโปรโปฟอล ยากล่อมประสาทชนิดรุนแรงเกินขนาด ( เดลินิวส์)
}
วาฬนาร์วาล

นาร์วาล (narwhal; Monodon monoceros) เป็นวาฬมีฟันขนาดกลาง ซึ่งใช้ชีวิตตลอดทั้งปีที่บริเวณอาร์กติก เป็นหนึ่งในสองของสปีชีส์วาฬวงศ์โมโนดอนติแด เช่นเดียวกับวาฬเบลูกา นาร์วาลเพศผู้มีลักษณะที่โดดเด่นคือ มีงาที่ยาว, ตรง, เป็นเกลียวที่ยื่นมาจากกรามบนด้านซ้ายของพวกมัน ซึ่งแท้ที่จริงแล้วคือ ฟันเพียงซี่เดียวของพวกมันที่อาจยาวได้ถึง 3 เมตร สำหรับตัวผู้บางตัวอาจมีได้ถึงสองซี่ ขณะที่ตัวเมียเองก็อาจมีได้เหมือนกันแต่ทว่าไม่ยาวและไม่โดดเด่นเท่า ปัจจุบันยังไม่ทราบเป็นที่แน่ชัดว่ามีไว้สำหรับทำอะไร เพราะนาร์วาลไม่ได้ใช้งาตรงนี้ในการขุดเจาะหาอาหารหรือต่อสู้กันเอง แต่สันนิษฐานว่างาของมันน่าจะมีไว้เพื่อดึงดูดตัวเมีย
ในยุคกลางงาของนาร์วาลถูกขายในราคาที่สูงให้แก่เชื้อพระวงศ์ชั้นสูง และถูกมองว่าเป็นยูนิคอร์นแห่งท้องทะเล
นาร์วาลส่วนใหญ่พบในบริเวณอาร์กติกของแคนาดาและเขตทะเลของกรีนแลนด์ หาได้ยากในบริเวณละติจูด 65°เหนือ นาร์วาลเป็นนักล่าที่มีเอกลักษณ์เฉพาะตัวในเขตอาร์กติก มันกินเหยื่อบริเวณพื้นใต้น้ำเป็นอาหาร โดยเป็นปลาซีกเดียวเป็นส่วนใหญ่ ที่ระดับความลึกถึง 1,500 เมตรใต้ก้อนน้ำแข็งหนา มีการล่านาร์วาลมากว่าหนึ่งพันปีโดยชาวอินูอิตในภาคเหนือของแคนาดาและกรีนแลนด์สำหรับเนื้อและงา รวมถึงล่าเพื่อการยังชีพแบบควบคุมยังคงดำเนินต่อไปจนถึงทุกวันนี้ ในขณะที่ประชากรต่างถือว่าพวกมันตกอยู่ในความเสี่ยง โดยเฉพาะอย่างยิ่งการเปลี่ยนแปลงสภาพภูมิอากาศมีช่วงที่แคบและอดอาหาร

**อ้างอิง**

**อ่านเพิ่ม**
cite magazine|title=Narwhal: Unicorn of the Arctic Seas|first1=John|last1=Ford|first2=Deborah|last2=Ford|magazine=National Geographic|pages=354–363|volume=169|issue=3|date=March 1986|issn=0027-9358|oclc=643483454- M. P. Heide-Jorgensen. "Narwhal", in  Encyclopedia of Marine Mammals, Perrin, Wursig and Thewissen eds. 0-12-551340-2- Groc, Isabelle. "Hunt for the sea unicorn", New Scientist feature article, Issue 2956, 15 February 2014 

**แหล่งข้อมูลอื่น**
short=x-  Biology and ecology of narwhals, NOAA-  Narwhal Discoveries-  Voices in the Sea – Sounds of the Narwhal date=9 July 2014 
หมวดหมู่:สัตว์จำพวกวาฬอาร์กติก
หมวดหมู่:สัตว์ที่พบในกรีนแลนด์
หมวดหมู่:สัตว์จำพวกวาฬอาร์กติก

หมวดหมู่:สัตว์เลี้ยงลูกด้วยน้ำนม
หมวดหมู่:มหาสมุทรอาร์กติก
หมวดหมู่:วาฬมีฟัน